


REGULAMENT SPECIFIC 
PRIVIND ORGANIZAREA ȘI DESFĂȘURAREA
competiției „Comunicări științifice pentru elevi și profesori – 100 de ore de astronomie și Săptămâna Mondială a Spațiului”

I. CADRU GENERAL 
Art. 1
(1) Prezentul regulament reglementează cadrul specific de organizare şi desfăşurare a competiției „Comunicări științifice pentru elevi și profesori – 100 de ore de astronomie și Săptămâna Mondială a Spațiului” și este elaborat în baza prevederilor Legii Învățământului Preuniversitar nr. 198/2023, cu modificările și completările ulterioare și a Normelor metodologice privind organizarea şi desfăşurarea olimpiadelor şcolare și a concursurilor şcolare, Anexa nr. 1 la Ordinul Ministrului Educației și Cercetării nr. 6727/2025, numite în continuare Norme metodologice.
(2 Competiția „Comunicări științifice pentru elevi și profesori – 100 de ore de astronomie și Săptămâna Mondială a Spațiului” este organizată de Inspectoratul Școlar Județean Vaslui și Colegiul Economic „Anghel Rugină” Vaslui în parteneriat cu inspectoratele școlare județene/ al municipiului București, respectiv unități de învățământ preuniversitar și/sau universitar din România, societăți științifice și organizații profesionale cu activități în domeniul popularizării științei și tehnologiei, a susținerii excelenței în educație.

Art. 2
(1) Competiția „Comunicări științifice pentru elevi și profesori – 100 de ore de astronomie și Săptămâna Mondială a Spațiului” este o competiție organizată anual și vizează următoarele obiective:
a) Identificarea elevilor capabili de performanță și atragerea lor spre domeniul științific și tehnic;
b) Încurajarea elevilor să exploreze și să aprofundeze diverse domenii științifice;
c) Stimularea interesului pentru știință și dezvoltarea gândirii critice, analitice și creative în rândul elevilor;
d) Crearea unui cadru educațional colaborativ, care facilitează interacțiunea dintre profesori și elevi, învățarea reciprocă și dezvoltarea competențelor de cercetare, argumentare și prezentare;
e) Promovarea egalității de șanse, prin susținerea participării active a elevilor și profesorilor în domenii științifice și tehnologice, însoțită de prezentarea unor modele inspiraționale;
f) Integrarea educației ȘTIAM într-un context interdisciplinar, prin conexiuni între știință, tehnologie, artă și comunicare;
g) Consolidarea unei culturi a inovației, prin schimbul de idei, experiențe și bune practici între participanți.
(2) Anual, organizatorii stabilesc o temă specifică pentru ediția curentă.

II. COMPETIȚIA „COMUNICĂRI ȘTIINȚIFICE PENTRU ELEVI ȘI PROFESORI – 100 DE ORE DE ASTRONOMIE ȘI SĂPTĂMÂNA MONDIALĂ A SPAȚIULUI”

Art. 3
(1) Etapele Competiției „Comunicări științifice pentru elevi și profesori – 100 de ore de astronomie și Săptămâna Mondială a Spațiului”  sunt:
A. Pentru elevi
a) Etapa județeană
b) Etapa națională, în perioada 1-10 octombrie 2026
B. Pentru profesori din învățământul preuniversitar și universitar / cercetători /studenți/ etc este organizată o singură etapă în perioada 1-10 octombrie 2026
(2) Competiția „Comunicări științifice pentru elevi și profesori – 100 de ore de astronomie și Săptămâna Mondială a Spațiului”, indiferent de etapă, este organizată pe următoarele categorii, pentru fiecare secțiune:
a) elevi: 
· preșcolari
· învățământ primar
· învățământ gimnazial
· învățământ liceal, clasele IX - XII (XIII) de la toate filierele și profilurile, de la toate formele de învățământ (zi, seral, frecvență redusă), din învățământul de stat, particular și confesional, respectând principiul egalității de șanse și al nediscriminării;
b) profesori din învățământul preuniversitar și universitar / cercetători /studenți/ etc. 
(3) Participarea la Competiția „Comunicări științifice pentru elevi și profesori – 100 de ore de astronomie și Săptămâna Mondială a Spațiului”se realizează:
 a) prin înregistrarea unei lucrări/studiu/expoziție/atelier tematic/ focus – grup la una din categoriile, secțiunile de mai sus,
 b) individual sau prin echipe de autori. 
 (4) Dacă lucrarea este înscrisă la categoria elevi, în oricare din situațiile de la alin. (3), lit. b), aceasta trebuie să aibă un coordonator. Coordonatorul va fi profesor la unitatea de învățământ unde este înscris elevul. 
(5) Dacă lucrarea este înscrisă la categoria profesori, și are mai mulți autori, se alege un reprezentant al echipei care va înscrie lucrarea. 

Art. 4
(1) Prin lucrarea înscrisă elevul/profesorul prezintă rezolvarea/explicarea unei probleme/situații din știință sau din contexte reale identificate și justificate.
(2) O secțiune tematică, respectiv categorie se organizează dacă există cel puțin o lucrare/studiu înscrisă și corect încadrată conform cerințelor din prezentul regulament.
 (3) Lucrarea înscrisă propune rezolvarea/explicarea originală a unei probleme din știință sau a unei situații concrete din viața reală.

III. ÎNSCRIEREA 
Art. 5
(1) Înscrierea participanților la Competiția „Comunicări științifice pentru elevi și profesori – 100 de ore de astronomie și Săptămâna Mondială a Spațiului” se face pe baza Fișei de înscriere, completată și asumată de către coordonator/ profesorul reprezentant și conține trei părți, descrise în Anexa nr. 1. Toate câmpurile din aceasta sunt obligatorii. Fișa de înscriere va fi însoțită de declarația coordonatorului/autorului, după modelul din anexă.
(2) Prezentarea și redactarea lucrării se vor realiza în limba română sau într-o limba de circulație europeană.
[bookmark: _heading=h.30j0zll](3) Profesorul sau elevul participant împreună cu coordonatorul va stabili o denumire sugestivă a titlului lucrării/studiului.
[bookmark: _heading=h.olz6l29kba9n](4) Fișa de înscriere a lucrării/studiului va fi transmisă la adresa de email indicată în Anexa nr.1.
 
IV. ORGANIZAREA ȘI DESFĂȘURAREA 
Art. 6
(1) Lucrarea/studiul calificat pentru etapa națională va fi selectat la nivel unității de învățământ și va avea avizul inspectorului școlar care are în atribuții domeniul corespunzător secțiunii tematice, cu respectarea art. 65, alin (3) din Norme metodologice.
(2) În baza prevederilor art. 66, alin (1) din Norme metodologice se stabilesc, anual, Comisia de organizare a Competiție naționale și Comisia centrală a competiției naționale de către organizatorul etapei naționale.
(3) Atribuţiile Comisiei de organizare, conform prevederilor art. 67 din Norme metodologice, se completează cu:
· menținerea unei comunicări eficiente între organizator și parteneri;
· popularizarea la nivel național a manifestării pe toate canalele de informare;
· preluarea fișelor de înscriere și menținerea contactului cu participanții;
· realizarea bazei de date din fișele de înscriere primite;
· analiza fișelor de înscriere și evaluarea acestora cu privire la respectarea prezentului regulament;
· realizarea bazei de date cu lucrările acceptate în competiție și codificarea acestora;
· organizarea activităților conform cu calendarul detaliat și programul competiției;
· asigură logistica necesară și spațiile necesare desfășurării tuturor activităților cu respectarea regulamentului, verificarea finală a documentelor transmise pentru înregistrarea lucrărilor/studiilor în competiție și centralizarea participanților;
· centralizarea rezultatelor finale și organizarea premierii participanților și a dosarului cu documente pentru arhivare.
(5) Atribuţiile Comisiei centrale, conform prevederilor art. 67 din Normele metodologice, se completează cu:
· se asigură că membrii comisiei de evaluare analizează respectarea normelor de etică şi deontologie.
(6) Toți cei care participă ca membri în comisiile competiției vor da o declarație scrisă cu privire la imparțialitate și la confidențialitate.

Art. 7. 
(1) Calendarul pentru anul calendaristic al competiției:
· Popularizarea acţiunii și a temei anuale alese – perioada ianuarie - martie;
· Înscrierea lucrarilor/studiilor – 1 septembrie - 15 septembrie prin trimiterea fişei de înscriere;
· Desfășurarea etapei județene în fiecare unitate organizatoare/parteneră și transmiterea lucrărilor pentru etapa națională către comisia centrală pentru secțiunea dedicată elevilor. 
· Confirmarea înscrierii la etapa națională – 25-30.09.2026. Confirmarea participării la conferința națională, realizată în baza Fişei de înscriere transmise, se face de către un colectiv de specialişti format din reprezentanţi ai comisiei de organizare;
· desfășurarea conferinței naționale - de regulă în prima jumătate a lunii octombrie.
(2) Conferința națională, se va desfăşura astfel:
- prezentarea lucrărilor pe secțiuni, respectiv categorii, astfel:
a) jurizarea lucrărilor/studiilor elevilor;
b) prezentarea lucrărilor/studiilor profesorilor.
       -  evaluarea lucrărilor prezentate
       -  premierea.
 (3) Toate lucrările/studiile trebuie să respecte elementele de etică, cu o similitudine sub 20%.

Art. 8.
(1) La etapa națională a Competiției „Comunicări științifice pentru elevi și profesori – 100 de ore de astronomie și Săptămâna Mondială a Spațiului” lucrarea/studiul va putea fi prezentată sub poster/ prezentare PowerPoint sau orice altă modalitate de prezentare care ar pune în valoare tema lucrării/studiului.
(2) Prezentarea pentru categoria elevi va fi on-line.
(3) Prezentarea pentru categoria profesori va fi on-line.
(4) Durata prezentării este de 10 minute, urmată de discuții. 
(5) Lucrările/studiile elevilor vor fi jurizate, și după caz premiate, pe secțiuni/categorii.
(6) Lucrările/studiile profesorilor vor fi prezentate, și după caz se vor acorda premii speciale.pe secțiuni/categorii.
(7) Frauda ştiinţifică şi comportamentul imoral nu sunt acceptate la niciun nivel al realizării lucrării/studiului sau al colocviului. Acest lucru include: plagierea, folosirea sau prezentarea lucrării altor persoane ca fiind proiectele proprii. Proiectele la care se dovedeşte frauda vor fi scoase din program şi intenţia va fi popularizată în mediul educaţional şi ştiinţific.

V. EVALUAREA LUCRĂRILOR ELEVILOR (JURIZAREA)
Art. 9.
(1) Criteriile de jurizare, la oricare din etapele Competiția „Comunicări științifice pentru elevi și profesori – 100 de ore de astronomie și Săptămâna Mondială a Spațiului”sunt:
a) nivelul de noutate, de originalitate și de creativitate al temei propuse;
b) abordarea științifică a lucrării (respectarea rigurozității științifice și/sau matematice specifice vârstei și categoriei);
c) nivelul de aprofundare a temei alese;
d) corectitudinea prezentării lucrării, corectitudinea și coerența exprimării (vizual și oral), modul de prezentare; 
(2) Jurizarea la etapa finală va cuprinde o prezentare a lucrării (10 minute) urmată de o sesiune de întrebări și răspunsuri, adresate elevilor de către membrii juriului;
(3) În discuțiile dintre juriu și participanți vor fi urmărite următoarele aspecte: 
a) importanța problemelor practice rezolvate prin tema prezentată;
b) ingeniozitatea specifică vârstei, în rezolvarea temei;
c) modul de înțelegere a problematicii abordate în lucrarea prezentată.
(4) Punctajul maxim ce poate fi acordat este de 100 puncte din care 10 puncte din oficiu, distribuit astfel:
1. Conținutul științific (40 puncte)
· Calitatea informațiilor (20 puncte): corectitudinea științifică, relevanța datelor și utilizarea surselor credibile.
· Originalitatea și contribuția personală (10 puncte): gradul de inovație, idei proprii sau abordări creative.
· Profunzimea analizei (10 puncte): gradul de detaliere, claritatea demonstrațiilor și logica argumentelor.
2. Structura și organizarea lucrării (20 puncte)
· Claritatea și coerența (10 puncte): modul în care lucrarea este organizată și explicată.
· Utilizarea auxiliarelor (10 puncte): prezentarea vizuală și relevanța materialelor auxiliare.
3. Prezentarea orală (15 puncte)
· Calitatea expunerii (5 puncte): claritatea exprimării, înțelegerea subiectului și impactul asupra audienței.
· Încadrarea în timp (5 puncte): respectarea timpului alocat pentru prezentare.
· Răspunsuri la întrebări (5 puncte): capacitatea de a răspunde pertinent și corect la întrebările comisiei.
4. Impactul general (15 puncte)
· Relevanța temei (10 puncte): importanța subiectului ales și aplicabilitatea practică sau teoretică.
· Aspectul estetic și creativitatea (5 puncte): modul captivant de prezentare și utilizarea unor elemente originale.
(5) La o categorie, lucrarea/studiul va fi analizată doar din punctul de vedere al respectivei secțiuni/categorii. Pentru lucrările încadrate necorespunzător la secțiunea/categoria în etapa de înscriere, coordonatorul își asumă punctajul acordat de către juriu, pe baza criteriilor specifice secțiunii/categoriei la care a fost înscrisă lucrarea.
(6) La finalul jurizării, punctajul acordat fiecărei lucrări reprezintă media aritmetică a punctajelor acordate de membrii juriului. Dacă unul dintre punctajele acordate este mai mic/mai mare decât media punctajelor cu 15 puncte, acest punctaj se elimină din lista punctajelor acordate și punctajul final se calculează ca medie aritmetică a celorlalte punctaje acordate.
(7) Hotărârea finală a juriului nu poate fi contestată.

VI. DISPOZIȚII FINALE
Art. 10.
(1) Toți profesorii care participă ca membri în comisiile/juriile Competiției „Comunicări științifice pentru elevi și profesori – 100 de ore de astronomie și Săptămâna Mondială a Spațiului”sau care elaborează documente vor da o declarație scrisă de confidențialitate. 
(2) Drepturile de autor asupra lucrărilor/studiilor prezentate rămân în proprietatea autorilor. Înscrierea la colocviu implică acordul autorilor ca lucrările să fie publicate în materialele evenimentului (broșura competiției, site-ul web etc.);
(3) Datele cu caracter personal ale participanților vor fi prelucrate în conformitate cu legislația în vigoare privind protecția datelor cu caracter personal;
(4) Participarea la competiție nu presupune taxe de participare sau vreo altă contribuție financiară din partea elevilor, a părinților acestora și/sau a cadrelor didactice, iar participarea acestora nu este condiționată de achiziții de foi de concurs, reviste, cărți, manuale școlare, instrumente de calcul sau de scris etc.


Anexa nr. 1 
Fișă de înscriere a lucrării

A. Date de identificare
· Titlul lucrării
· Autori ( nume prenume, instituție/unitate de învățământ, localitate, județ)
· Categorie
· Secțiune
· Coordonatorul lucrării/studiului - nume prenume, unitatea școlară, telefon, email [dacă autorul este elev]
· Cuvinte cheie (2 – 6 cuvinte)

B. Rezumatul lucrării/studiului [maxim 150 cuvinte]

C.  Prezentarea lucrării/studiului în extenso [maxim 10 pagini]
Prezentatrea poate conține următorii pași:
I. Introducerea
· Contextul și importanța subiectului.
· Obiectivele cercetării.
· Ipoteza sau întrebările de cercetare.
· O scurtă prezentare a stadiului actual în domeniul temei prezentate.
· Probleme ce așteaptă rezolvare
II. Materiale și metode (Metodologie)
Descriere completă a modului în care a fost realizat studiul:
· Principii științifice ce stau la baza studiului făcut
· Soluțiile propuse (modele, experimente, teorii, ...) 
· Instrumente, echipamente și metode utilizate.
· Designul experimentului, elemente de dimensionare dacă este cazul.
· Proceduri statistice folosite pentru analizarea datelor.
III. Rezultate
· Prezentarea obiectivă a rezultatelor obținute.
· Tabele, grafice sau diagrame relevante pentru a susține datele.
· Evitarea redundanței între text și materiale vizuale.
IV. Discuții
· Interpretarea rezultatelor în raport cu obiectivele inițiale.
· Comparația cu alte studii similare.
· Limitările studiului și implicațiile acestora.
· Propuneri pentru cercetări viitoare.
V. Concluziile
· Sumarea principalelor rezultate. 
· Importanța și aplicabilitatea lor.
· Posibilități de continuare.
VI. Mulțumiri, colaboratori/parteneri/finanțări 
VII. Bibliografia (Referințe)

NOTĂ: Este interzisă utilizarea platformelor de inteligență artificială generativă în crearea de conținut, generarea de date și analiza acestora.

[bookmark: _heading=h.2s8eyo1][Completarea datelor se va face cu denumiri corecte, cu diacritice, fără prescurtări și se va transmite prin e-mail în format editabil și scanat Comisiei de organizare și desfășurare a Competiției „Comunicări științifice pentru elevi și profesori – 100 de ore de astronomie și Săptămâna Mondială a Spațiului”]
[bookmark: _heading=h.3fu813wy32x8]

 
Declarația coordonatorului/ autorului reprezentant al lucrării/studiului 

[bookmark: _heading=h.1t3h5sf]Subsemnatul/a ………………………………………….. coordonator/autor al lucrării/studiului ……….......................................................................…, secțiunea ….............., categoria …….., certific prin prezenta, că datele cuprinse mai sus cât și informațiile utilizate sunt corecte, că s-a luat act de prevederile regulamentului concursului, că autorii lucrării sunt ........................................................................................... și lucrarea respectă toate elementele de etică a cercetării și a prezentării rezultatelor.
[bookmark: _heading=h.xrjo3rx4j6c9]
[bookmark: _heading=h.4d34og8]Data, 									Semnatură




Declarație pe proprie răspundere


Subsemnatul . . . . . . . . . . . . . . . . . . . . . . . . . . . . . . . ., profesor/ inspector/ cercetător/expert în domeniu, de la . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . în calitate de . . . . . . . . . . . . . . . . . . . . . în Comisia de organizare /Comisia centrală a . . . . . . . . . . . . . . . . . . . . . . . . . . . la disciplina/ proba/ secțiunea/ categoria . . . . . . . . . . . . . . . . . . . . . . . . . . . . . . . , declar pe propria răspundere că am/ nu am elevi/rude participanţi în cadrul competiţiei, la disciplinele/proba/secțiunea/categoria . . . . . . . . . . . . . . . . . . . . . . . .  
În situația în care voi fi selectat pentru evaluare la o secțiune și există lucrări înscrise din județul meu, nu voi participa la evaluare. 
Prin prezenta declaraţie, mă angajez că voi păstra confidenţialitatea tuturor subiectelor, a baremelor şi a informaţiilor cu caracter intern pentru competiţie, până la afişarea/comunicarea publică oficială a acestora şi că nu voi întreprinde nici o acţiune care să pună la îndoială corectitudinea competiţiei şcolare. 


Data: 									Semnatura

